કેટલીક અભિનેત્રીઓ લગ્ન કર્યા બાદ પોતાની સરનેમ છોડતી નથી, પરંતુ પતિની સરનેમ પાછળ લગાવી દેતી હોય છે, જ્યારે કેટલીક અભિનેત્રીઓ એ જ નામથી ઓળખાવાનું પસંદ કરતી હોય છે. જિન ગુડઇનફ સાથે લગ્ન કર્યા બાદ પ્રીતિ ઝિન્ટાએ પોતાની સરનેમ બદલી નથી તે જ રીતે બિપાશા બાસુએ કરણસિંહ ગ્રોવર સાથે લગ્ન કર્યા બાદ પોતાની સરનેમ ન બદલવાનું નક્કી કર્યું છે. સૂત્રોના જણાવ્યા અનુસાર જો બિપાશા બાસુ તેનું નામ બદલે તો તેણે બિપાશા સિંહ ગ્રોવર અથવા તો બિપાશા બાસુ સિંહ ગ્રોવર બનવું પડે, જે તેના માટે ખૂબ લાંબું બની જાય. તેથી બિપાશાએ પોતાનું નામ ન બદલવાનું નક્કી કર્યું છે.